Source: http://revista.universuljuridic.ro/hotararea-nr-148-2015-regulamentul-privind-organizarea-si-desfasurarea-concursului-de-promovare-a-judecatorilor-si-procurorilor-modificat-hotararea-nr-148-2015/
Timestamp: 2019-06-16 04:31:58+00:00

Document:
Regulamentul privind organizarea şi desfăşurarea concursului de promovare a judecătorilor şi procurorilor, modificat (Hotărârea nr. 148/2015) | Revista Universul Juridic
În M. Of. nr. 122 din 17 februarie 2015, a fost publicată Hotărârea Plenului CSM nr. 148/2015 pentru modificarea Regulamentului privind organizarea și desfășurarea concursului de promovare a judecătorilor și procurorilor, aprobat prin Hotărârea Plenului CSM nr. 621/2006 (M. Of. nr. 825 din 6 octombrie 2006; cu modif. și compl. ult.).
Hotărârea CSM nr. 148/2015 a fost adoptată având în vedere dispozițiile art. 38 alin. (1) din Legea nr. 317/2004 privind Consiliul Superior al Magistraturii (rep. M. Of. nr. 628 din 1 septembrie 2012; cu modif. ult.) și ale art. 43-47 din Legea nr. 303/2004 privind statutul judecătorilor și procurorilor (rep. M. Of. nr. 826 din 13 septembrie 2005; cu modif. și compl. ult.).
De asemenea, Hotărârea CSM nr. 148/2015 a fost adoptată în temeiul art. 133 alin. (5) din Constituție și art. 23 alin. (1) din Legea nr. 317/2004.
Potrivit vechii reglementări, art. 1 din Regulament prevedea faptul că promovarea judecătorilor și procurorilor în funcții de execuție, efectivă sau pe loc, la tribunale, tribunale specializate, curți de apel, parchetele de pe lângă aceste instanțe, precum și la Parchetul de pe lângă îCCJ se face numai prin concurs, organizat la nivel național, în limita posturilor vacante existente, respectiv a numărului de locuri aprobat anual de CSM pentru promovarea pe loc.
Potrivit noii reglementări, art. 1 din Regulament prevede: „Promovarea judecătorilor și procurorilor în funcții de execuție, efectivă sau pe loc, la tribunale, tribunale specializate, curți de apel, parchetele de pe lângă aceste instanțe, precum și la Parchetul de pe lângă ÎCCJ se face numai prin concurs, organizat la nivel național, în limita posturilor vacante existente, respectiv a numărului de locuri aprobat anual de CSM pentru promovarea pe loc. Posturile vacante de conducere de la instanțe și parchete nu se ocupă prin concursul de promovare în funcții de execuție, ci potrivit procedurilor speciale stabilite prin lege și regulament”.
Regulamentul privind organizarea și desfășurarea concursului de promovare a judecătorilor și procurorilor, modificat (Hotărârea nr. 148/2015) was last modified: mai 18th, 2015 by Redacția ProLege

References: CSM 
 CSM 
 CSM 
 CSM 
 CSM 
 CSM